Xitoy sharqidagi Chjetszyan viloyatida yuz bergan tabiiy ofat oqibatida 20ta uy vayron bo‘lib, 18 kishi hayotdan ko‘z yumdi, deb xabar qilmoqda «Sinxua» agentligi. Yana 9 kishi bedarak yo‘qolgani aytilmoqda. Hodisa, o‘tgan oyning oxirida Lishuy shahar okrugining Sutsun qishlog‘ida yuz bergan. Aholi punktini 400 ming kub metrlik tog‘ ko‘chkisi bosib qolgan. Fojia joyida qidiruv-qutqaruv ishlari olib borilayapti. Unga 1684 kishi jalb etilgan. Shu paytgacha 1460 fuqaro ko‘chirilgan.